Kelebia 2470 lakosa falusias, családias hangulatban éli mindennapjait. Ez a közéletben sem történik náluk másképpen. A falu lakossága, - a magyar falvak statisztikájának adatait hozva – itt is öregedő tendenciát mutat, mégis szép számban vannak gyerekek és fiatal családok.

Kelebia határmenti település. Korábban a dél-szláv háború, napjainkban a migráció zavarja a lakosság nyugalmát.

A Polgárőrség létrehozásának gondolata 1997 decemberében vetődött fel. Az egyesület létrehozásában nagy segítségükre volt néhány általános iskolai pedagógus, MÁV alkalmazott, nyugdíjas és aktív határőr, akik az egyesület alapító tagjai lettek.

1998.május 1-el a Polgárőr Egyesület megkezdte működését. Megalakulásukat az Önkormányzat a kezdeti lépésektől kezdve segíti és támogatja.

A polgármesterrel, Maczkó Józseffel a TOP-5.3.1. való egyeztetés után, azonnal meghívót kaptunk az Éves Polgárőr Egyesület közgyűlésére 2019.május 17.-én 17 órára, ahol érdeklődve várták a program részletes ismertetését.

Elsőként Varga Sándor az elnök, majd a polgármester mondott köszöntőt, és vezette be a pályázat megszületésének történetével az előadást. Ezt követően szót kaptunk – a közösségfejlesztő és a szakmai vezető. Az egyenruhás társaság fegyelmezetten hallgatta a beszámolót, jelentőségének tudatában voltak.

A Polgárőrség alapfeladataként fogalmazta meg a helyi közrend és közbiztonság védelmét, valamint a bűnmegelőzésben való közreműködést... jelzőőri tevékenységet lát el.

Azonban Kiegészítő feladatként önkéntesen közreműködik:

- együttműködik a tanyagondnoki szolgálattal

- Családsegítő és Gyermek jóléti szolgálat tevékenységének segítése

- az önálló, valamint közös feladat- vagy szolgálatellátás útján az együttműködő szervek szakmai tevékenységének segítésében,

- a polgárőr egyesület feladataival összefüggő oktatási, kulturális, ismeretterjesztő tevékenységben,

- az otthonában élő fogyatékos személy védelmében, a polgárok és javaik védelmében, az állami és önkormányzati vagyon megóvásában,

- a rendezvények helyszínének biztosításában,

- továbbiakban, a teljesség felsorolása nélkül : a katasztrófákra történő felkészülés, a katasztrófák elleni védekezés és a helyreállítás, újjáépítés feladataiban, valamint a polgári védelmi szervezetek tevékenységében, továbbá a környezet veszélyeztetésének, károsításának megelőzésében és elhárításában, következményeinek felszámolásában; a Rendőrségről szóló törvény alapján a ......

Egyszóval talán elmondható, hogy mindenhol jelen vannak. Jelentőségüket a projekt kapcsán egyrészről az önkéntes áldozatos munkájukban, másrészről a lakosság hozzájuk fűzött nagymértékű bizalmában fogalmaznám meg.